CELEX: C2007/095/09
Language: bg
Date: 2007-04-28 00:00:00
Title: Дело C-34/05: Решение на Съда (втори състав) от 1 март 2007 г. (искане за преюдициално заключение от College van Beroep voor het bedrijfsleven — Нидерландия) — Maatschap J. en G.P. en A.C.Schouten/Minister van Landbouw, Natuur en Voedselkwaliteit (Схеми за подпомагане на Общността — Регламент (ЕИО) № 3887/92 — Сектор на говеждо и телешко месо — Регламент (ЕО) № 1254/1999 — Годна фуражна площ — Понятие — Специални премии — Изисквания за предоставяне — Парцел, който временно е наводнен през релевантния период)

28.4.2007   
            
            
               BG
            
            
               Официален вестник на Европейския съюз
            
            
               C 95/6
            
         Решение на Съда (втори състав) от 1 март 2007 г. (искане за преюдициално заключение от College van Beroep voor het bedrijfsleven — Нидерландия) — Maatschap J. en G.P. en A.C.Schouten/Minister van Landbouw, Natuur en Voedselkwaliteit
   (Дело C-34/05) (1)
   
   (Схеми за подпомагане на Общността - Регламент (ЕИО) № 3887/92 - Сектор на говеждо и телешко месо - Регламент (ЕО) № 1254/1999 - Годна фуражна площ - Понятие - Специални премии - Изисквания за предоставяне - Парцел, който временно е наводнен през релевантния период)
   (2007/C 95/09)
   Език на производството: нидерландски
   Препращаща юрисдикция
   College van Beroep voor het bedrijfsleven
   Страни в главното производство
   
      Ищец: Maatschap J. en G.P. en A.C.Schouten
   
      Ответник: Minister van Landbouw, Natuur en Voedselkwaliteit
   Предмет
   Искане за преюдициално заключение — College van Beroep voor het bedrijfsleven — Тълкуване на член 12, параграф 2, буква б) от Регламент (ЕО) № 1254/1999 на Съвета от 17 май 1999 година относно общата организация на пазара на говеждо и телешко месо (ОВ L 160, стр. 21 [Специално издание 2007 г., глава 03, том 28, стр. 80]) и на член 2, параграф 1, буква в) от Регламент (ЕИО) на Комисията № 3887/92 от 23 декември 1992 година, въвеждащ детайлни правила за прилагането на интегрираната система за администриране и контрол на определени схеми за отпускане на помощ от Общността (ОВ L 391, стр. 36) — Годна фуражна площ — Парцел, който временно е наводнен през релевантния период
   Диспозитив
   Член 12, параграф 2, буква б) от Регламент (ЕО) № 1254/99 на Съвета от 17 май 1999 година относно общата организация на пазара на говеждо и телешко месо и член 2, параграф 2, буква в) от Регламент (ЕИО) № 3887/92 на Комисията от 23 декември 1992 година, въвеждащ детайлни правила за прилагането на интегрираната система за администриране и контрол на определени схеми за отпускане на помощ от Общността, трябва да бъдат тълкувани в смисъл, че един парцел, деклариран като фуражна площ, може да бъде квалифициран като „годен “когато, от една страна, той е изключително предназначен за изхранване на животните, които се отглеждат там през цялата календарна година, а от друга — е могъл действително да бъде използван за тяхното изхранване през минимален период от седем месеца по време на същата тази година, считано от определена от националното законодателство дата, която трябва да бъде между 1 януари и 31 март, въпреки че същият парцел не е заеман по непрекъснат начин от тези животни, по-специално поради временно наводняване.
   
      (1)  ОВ C 93, 16.4.2005 г.